Tervetuloa Armon kalliolle!
Minun nimeni on Petri Välimäki.
Armon kalliolla -ohjelmassa käsittelemme nyt -
apostoli Paavalin kirjettä roomalaisille.
Olemme jo sen luvussa 15.
Hän kirjoitti tämän kirjeen ilmeisesti melko tarkasti v. 57 jKr. -
kolmannen suuren lähetysmatkansa loppupuolella Korintin kaupungissa -
suunnitellessaan siellä seuraavaa matkaa Roomaan.
Sinne oli syntynyt kristillinen seurakunta.
Esim. ensimmäisenä helluntaina, Pyhän Hengen vuodatuspäivänä, -
oli ollut ihmisiä eri puolilta silloista maailmaa paikalla.
Monet olivat tulleet uskoon. Heitä oli alkanut tulla eri puolille.
Nyt myös Roomaan oli syntynyt -
selkeästi Jeesukseen Kristukseen uskovien seurakunta.
Heillä ei kuitenkaan ollut vielä kovin paljon tietoa -
kristillisen uskon monista perusasioista.
Niinpä apostoli tahtoi hyvin tarkasti kuvata heille -
ja tehdä selkoa siitä, mistä kristillisessä uskossa on kyse, -
niin että heidän uskonsa Vapahtajaan voisi syventyä -
ja he voisivat kasvaa Hänen armossaan ja tuntemisessaan.
Samalla Jumala itse näin Pyhän Hengen kautta antoi kirjan -
ja kirjeen joka sen jälkeen on läpi vuosisatojen, nyt jo -tuhansien -
palvellut miljoonia ihmisiä ympäri maailman.
Tämä on yksi vaikuttavimpia kirjoja, mitä milloinkaan on kirjoitettu.
Sellainen on tämä apostoli Paavalin kirje roomalaisille.
Yksi iso ja tärkeä näkökulma tuossa tilanteessa, -
johon Paavali sen kirjoitti, oli se, että kirjeen vastaanottajina -
uudessa seurakunnassa oli juutalaisesta taustasta tulleita, -
jotka uskoivat Jeesukseen omana Messiaanaan ja Vapahtajanaan, -
VT:n lupaamana Messiaana, Jumalan Poikana.
Sitten oli myös roomalaisesta taustasta ja muista kansoista -
uskoon tulleita ihmisiä. Apostoli tahtoi opettaa heitä -
huomioimaan ja rakastamaan toinen toisiaan.
Tähän liittyy myös seuraava raamatunkohtamme.
Kirjeen 15. luvusta, jakeet 8-12: -
Tässä apostoli erittelee, -
miten Jumala on uskollinen molemmille ryhmille.
Hän viittaa ensin siihen, miten Jeesus Kristus tuli -
palvelemaan ympärileikattuja -
ja vahvistamaan isille annetut lupaukset -
- ja Jumalan totuuden tähden. Ja näin todella tapahtui.
Huomaamme, että palvelunsa alussa Jeesus kohdisti -
sen erityisesti Israelin kansalle ja opetti opetuslapsillekin niin.
Jumala oli valinnut Israelin omaksi omaisuuskansakseen -
ja antanut siihen liittyen lukuisat arvokkaat, luotettavat lupaukset.
Ja Jeesus kunnioitti tätä. Hän tuli täyttämään sen tehtävän, -
minkä Jumala oli Hänelle antanut liittyen Israeliin.
Edelleen meidänkin on syytä siunata Jumalan omaisuuskansaa -
sekä sanoin että teoin ja pyrkiä kaikin tavoin myös siihen, -
että nämä rakkaat veljet ja sisaret oppisivat myös tuntemaan -
oman Messiaansa, Jeesuksen Kristuksen -
omana henkilökohtaisena Vapahtajanaan ja Herranaan.
Jumala rakastaa heitä ja tahtoo armahtaa ja pelastaa.
Apostoli Pietari Apostolien teoissa sanoi, -
että me kaikki pelastumme armosta uskon kautta Jeesukseen -
- niin Israel kuin muutkin kansat.
Jeesus sanoo: "Minä olen tie, totuus ja elämä.
Ei kukaan tule Isän tykö muutoin kuin minun kauttani."
Hän on Vapahtaja. Hän on koko maailman Vapahtaja.
Hän on Jumalan Karitsa. Hänessä meillä on pelastus.
Tuota valtavaa armon ja evankeliumin sanomaa -
meidän tulee välittää myös näille rakkaille veljille ja sisarille, -
sille kansalle, jonka kautta Jumala antoi meille Vapahtajan.
Emme siis ylpeile, vaan näemme, -
että meidät on oksastettu siihen jaloon öljypuuhun.
Se ei ole syy ylpeillä/vähätellä, vaan arvostaa, kiittää ja rakastaa -
ja pyrkiä siihen, että hekin saavat tulla täysimääräisesti osallisiksi -
Jumalan armosta ja siunauksista myös Herrassa, -
Vapahtajassa, Jeesuksessa Kristuksessa.
Apostoli Paavali on ensin maininnut tästä, -
kuten hän monesti kirjeessä ja muissakin yhteyksissä on jo tehnyt, -
että Jumala on pitänyt lupauksensa Israelille, -
ja nämä toteutuvat mitä suurimmassa määrin Messiaassa, Kristuksessa.
Sen jälkeen hän muistuttaa siitä, (hän kirjoitti molemmille ryhmille) -
että Jumalan Sana, siis jo tuolloinen VT, -
oli juutalaisille hyvin arvokas ja on sitä kaikille Jumalaan uskoville -
eli koko Raamattu: Vanha ja Uusi testamentti.
Nämäkin VT:n kirjoitukset olivat siis suurelta osin -
jo tuolloin käytettävissä ja käytössä.
Monet tunsivat Vanhaa testamenttia.
Sen tähden apostoli nyt mainitsee ja kirjoittaa siitä, -
että myös muille kansoille Jumala on Sanassaan, -
siis jo VT:ssa osoittanut lukuisia valtavan upeita ilmoituksia, -
lupauksia, kuvauksia.
Kun tässä taustalla käytetään noita sanoja, -
meitä voi joskus vähän oudoksuttaa sana 'pakana'.
Yksinkertaisesti se tarkoittaa tässä muuta kansaa -
kuin juutalaista kansaa olevaa.
Vanhassa testamentissa on kaksi tärkeää kansaa tarkoittavaa sanaa:
'am' ja 'goj', monikossa 'gojim'.
Ensimmäistä käytettiin usein puhuttaessa Israelista, -
jälkimmäistä puhuttaessa muista kansoista.
Alussa asetelma kuvattiin aika vahvasti siten, -
että Israelista puhuttiin Jumalan yhteyttä etsivänä kansana -
ja erityisesti siitä, että Jumala teki liiton -
nimenomaan valitsemansa kansan, Israelin kanssa.
Tämä on siis ehdottoman totta VT:ssa, liitto Mooseksen kautta.
Hyvin usein myös Mooseksen kirjat, esim. 3. ja 4. kirja päättyvät -
siihen, että tämä on se liitto, jonka minä tein -
Israelin heimojen kanssa. Näin heistä puhuttiin -
Jumalan erityisenä omaisuuskansana, mikä on täysin aiheellista -
ja on syytäkin näin puhua, koska Jumala on tämän valinnan tehnyt.
Sen kansan kautta mm. mekin olemme saaneet Vapahtajan -
ja monet muut suuret Jumalan siunaukset.
Tuo painotus oli siis vahva.
Tuolloin ja aika usein näkyy sellainen sävy, -
että monet muut kansat palvelivat erilaisia epäjumalia -
tai olivat täysin jumalattomia.
Näin tuo jälkimmäinen sana aika usein kuvaa juuri pakanoita, -
jotka eivät välittäneet elävästä Jumalasta, -
vaan palvelivat joko ns. jumalia -
tai sitten ihan selkeästi epäjumalia eli olivat harhassa.
Kyllä tällainen jako voidaan vieläkin tehdä.
Kyllähän me näemme, että maailmassa on todella paljon -
erilaista epäjumalanpalvelusta. Joudumme itsekin kamppailemaan -
ja rukoilemaan Jumalalta, että Hän varjelisi sydämemme -
elävän Jumalan, aidon todellisen Jumalan uskossa.
Kuitenkin jo hyvin varhain Jumala kertoi mitä ihanimpia lupauksia, -
kuvauksia, jotka liittyvät myös muihin kansoihin, -
kaikkiin kansoihin. Usein nämä toteutuvat ja tapahtuvat -
Jumalan Sanan mukaan nimenomaan Messiaassa, Hänen persoonassaan, -
Herran kärsivässä palvelijassa, tulevassa Vapahtajassa, -
Lunastajassa, Pelastajassa.
Mm. jo Aabrahamille Jumala lupaa: -
1. Mooses 22:18
Näin huomaamme, että jo ennen sitä liittoa, -
jonka Jumala teki Mooseksen kautta, Hän oli antanut -
mitä ihanimmat lupaukset, jotka tulevat koskemaan kaikkia kansoja.
Aivan niin kuin Uusi liitto Jeesuksessa Kristuksessa, -
Aabrahamin siemenessä, hänen jälkeläisissään on.
Jeesus sanoo: Tämä on uusi liitto minun veressäni
Hänessä tuo upea liitto tuli.
Se perustuu Jumalan täyteen armoon -
ja Jeesuksen sovitustyöhön ristillä, ylösnousemukseen.
Hän on kuoleman voittaja. Kuten myös esim. profeetta Jesaja -
luvussa 53 oli hyvin tarkasti edeltä kuvannut, -
miten Hän tulee sovittamaan kansan synnit.
Nyt jokainen Jeesukseen uskova saa kaikki syntinsä anteeksi -
ja tulee täysin Jumalan hyväksymäksi: se on täytetty.
Aiemmin Jeesus oli lähettänyt opetuslapset palvelemaan -
erityisesti Israelia. Ylösnoustuaan Hän antoi lähetyskäskynsä, -
ja itse asiassa hyvin laajan lähetysopetuksen: -
Nyt me siis elämme Uuden liiton aikaa.
Sen tähden apostoli Paavali tässä ensin huomioituaan Israelin -
huolellisesti koko kirjeessä muistuttaa siitä, -
miten myös pakanoilla on valtava syy, ei vain laimeaan uskoon, -
vaan "Riemuitkaa, te pakanat yhdessä hänen kansansa kanssa. -
Ylistäkää häntä kaikki kansat." Evankeliumi on valtavan suurta.
Suomalaiseen kulttuuriin voi vähän liittyä se, -
että meidän on hiukan vaikeaa alkaa riemuita ja ylistää.
Tiedätkö, että tämä sanoma on sen arvoinen kaikin tavoin?
Me saamme todella tulla täysin Jumalan armahtamiksi.
Kaikki synnit on sovitettu. Me olemme matkalla taivaaseen.
Se on sen arvoista! Siksi Jumalan Sana sanoo selkeästi: -
Riemuitkaa. Ylistäkää Häntä, te kaikki kansat.
Siinä saat oikein näin ottaa kiinni siitä, kun Jumalan Sana lupaa, -
että jokainen Jeesusta avuksi huutava pelastuu.
Sinä, kun turvasi on Jeesuksessa, olet matkalla taivaaseen!
Huh huh! Kaikki syntisi on annettu anteeksi.
Sinä olet armahdettu, rakastettu ihminen.
Saa näin oikein ottaa Jumalan Sanasta kiinni.
Ystävä, tähän sopii oikein hyvin kaksi sanaa: Kiitos, Jeesus!
Siitä on kyse tässä Iisain juurivesassa eli Daavidin pojassa, -
neitsyestä syntyneessä Jumalan Pojassa, -
jossa tämmöinen valtava armo meille annettiin.
Kiitetään nyt yhdessä, kuten kuulemamme Jumalan Sana opettaa.
Pyydetään armoa ja pelastusta sinulle, meille jokaiselle.
Kiitetään Jumalaa yhdessä tästä valtavasta sanomasta, -
minkä Hän on meille Jeesuksessa antanut.
Yhdy tähän. Rukoillaan yhdessä vaikka näin.
Kiitos, rakas taivaallinen Isä, tästä valtavasta laupeudesta, -
jota olet osoittanut meille, mihin kansaan ikinä kuulummekin.
Kiitos, että näet jokaisen Sinua nyt rukoilevan.
Me yhdessä pyydämme: Jeesus, tule ja anna sydämeen -
Pyhässä Hengessä usko ja ilo, ja asu meissä, Herra, -
että todella jokin puoli sydämissämme alkaa riemuita valtavasta lahjastasi.
Herra siunatkoon sinua ja varjelkoon sinua.
Herra kirkastakoon kasvonsa sinulle ja olkoon sinulle armollinen.
Herra kääntäköön kasvonsa sinun puoleesi ja antakoon sinulle rauhan -
Isän ja Pojan ja Pyhän Hengen nimeen. Aamen.
Ystävä, ole todellakin siunattu.
Muista, että rakastava hyvä Jumala on sinun kanssasi.
Kun olet vastaanottanut Jeesuksen sydämeesi, -
elämäsi Herraksi ja Vapahtajaksi, niin Jumalan Sanan mukaan -
sinä saat luottaa siihen.
Jeesus sanoo, että yhtäkään Hän ei aja pois.
Jos joku vielä on epäröinyt, niin saat ihan omin sanoin -
kutsua Häntä. Hän kuulee sinua ja tulee.
Mene myös mukaan Jumalan seurakuntaan.
Käy Herran armopöydässä ja kuuntele Jumalan Sanaa.
Sillä tavalla usko saa kasvaa sinussa.
Saat myös osallistua ja kerro kaverillekin, -
kuinka valtava, ihana armo on tarjolla ihan jokaiselle.
Ole siunattu! Hei!
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit tehdä sen osoittamalla tukesi -
ruudulla näkyvään numeroon, jolloin annat noin 12 euron lahjoituksen.
Voit myös lahjoittaa ruudulla näkyvälle tilille viitteen kera.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare